DA Den Europæiske Unions Tidende C 451/1

DEN BLANDENDE PARLAMENTARISKE FORSAMLING FOR PARTNERSKABSAFTALE MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DETS MEDLEMSSTATER

PROTOKOL FRA MØDET MANDAG DEN 13. JUNI 2016

(2016/C 451/01)

Indhold

Formelt åbningsmøde 1

Møde i Den Blandede Parlamentariske Forsamling 2

Sammensætningen af Den Blandede Parlamentariske Forsamling 2

1. Vedtagelse af dagsordenen (AP102.023) 2

2. Godkendelse af protokollen fra det sidste møde under den 30. samling i Den Blandede Parlamentariske Forsamling (EUT 179, 18,5,2016) 2

3. Meddelelser fra medformanden herunder beslutninger, som blev truffet på præsidiemødet den 12. juni 2016. 2

4. Redegørelse fra Neven Mimica, medlem af Kommissionen med ansvar for internationalt samarbejde og udvikling 2

5. Drøftelse med Neven Mimica, medlem af Kommissionen med ansvar for internationalt samarbejde og udvikling — catch-the-eye 2

6. Spørgsmål til Kommissionen 3

7. Kommissionens opfølgning af de beslutninger, som blev vedtaget under Den Blandede Parlamentariske Forsamlings 30 samling 3

8. Forebyggelse af og kontrol med epidemier 3

9. Beretning fra den økonomiske og sociale partnere 3

PROTOKOL FRA MØDET MANDAG DEN 13. JUNI 2016

(Mødet åbnet kl. 11.15)

Formelt åbningsmøde

Indlæg af:

Peter Hitjitevi Katjavivi, formand for Namibias Nationalforsamling, Michèle Rivasi, fungerende medformand for Den Blandede Parlamentariske Forsamling, Netty Baldeh, medformand for Den Blandede Parlamentariske Forsamling, og Nickey Iyambo, vicepræsident i republikken Namibia.

(Mødet udsat kl. 12.35 og genoptaget kl. 15.12)

FORSÆDE: Netty BALDEH

Medformand

Møde i Den Blandede Parlamentariske Forsamling

Medformanden bød velkommen til alle deltagere.

Sammensætningen af Den Blandede Parlamentariske Forsamling

Medformanden oplyse, at liste over medlemmer af Den Blandede Parlamentariske Forsamling, som var bekendtgjort af AVS-landene og Europa-Parlamentet, ville blive vedføjet mødeprotokollen.

1. Vedtagelse af dagsordenen (AP102.023)

Dagsordenen vedtoges i den form, der fremgår af denne protokol.

2. Godkendelse af protokollen fra det sidste møde under den 30. samling i Den Blandede Parlamentariske Forsamling (EUT C 179 af 18.5.2016)

Protokollen godkendtes.

3. Meddelelser fra medformanden herunder beslutninger, som blev truffet på præsidiemødet den 12. juni 2016.

Medformanden redegjorde for resultaterne af præsidiemødet den 12. juni 2016.

Der var truffet følgende beslutninger:

a) En undersøgelsesrejse til Lampedusa fra den 13. til den 15. juli 2016

b) Der ville blive udsendt valgobservationsdelegationer til at føre tilsyn med valgt i Gabon og Zambia i august 2016 på betingelse af, at Forsamlingen modtog en indbydelse fra de kompetente myndigheder i de to lande.

c) Mødestedet for der 13. regionalmøde fra den 21. til den 23. september 2016 og for den 32. samling fra den 19. til den 21 december 2016 i Den Centralafrikanske Republik ville blive bekendtgjort inden den 1. juli 2016.

4. Redegørelse fra Neven Mimica, medlem af Kommissionen med ansvar for internationalt samarbejde og udvikling

Neven Mimica, medlem af Kommissionen med ansvar for internationalt samarbejde og udvikling, koncentrerede sig i sit indlæg om fremtiden for Cotonou-aftalen, som ville udløbe i slutningen af 2020. Selv om kommissionsmedlemmet erkendte aftalens enestående karakter, understregede han alligevel nødvendigheden af at tilpasse den til de ændrede forhold og til forekomsten af verdensomspændende problemer som klimaændringer og migration. Kommissionen forelagde resultaterne af den offentlige høring og oplyse endvidere, at EU snart ville revidere den europæiske konsensus om udvikling for i fuld udstrækning at kunne indarbejde de bæredygtige udviklingsmål og resultaterne af COP 21-konferencen i udviklingspolitikken.

5. Drøftelse med Neven Mimica, medlem af Kommissionen med ansvar for internationalt samarbejde og udvikling — catch-the-eye

Indlæg: Jean-Luc Schaffhauser, Purmanund Jhugroo (Mauritius), Norbert Neuser, Michèle Rivasi, Agathon Rwasa (Burundi), Joyce Laboso Abonyo (Kenya), Adjedoue Weidou (Tchad), Abdoulaye Toure (Côte d’Ivoire), Babiker Mohamed Toum (Sudan) and Michael Gahler.

Drøftelserne koncentrerede sig om fremtiden for AVS-EU-partnerskabet og de økonomiske partnerskabsaftaler. Medlemmerne rejste ligeledes spørgsmål vedrørende sammenhængen mellem sikkerhed og udvikling, konditionalitet i forbindelse med bistanden, menneskesmugling, konsekvenser af et eventelt Brexit for Udviklingsfonden og den nye alliance for fødevaresikkerhed og ernæring. Nødvendigheden af mere sammenhæng mellem udviklingsprogrammer og humanitær bistand blev også nævnt.

Kommissionsmedlem Mimica besvarede spørgsmålene i den rækkefølge de var stiller.

6. Spørgsmål til Kommissionen

Der var stillet i alt 22 spørgsmål til Kommissionen

Kommissionen havde tidligere besvaret spørgsmålene skriftligt. Kommissionsmedlem Mimica besvarede tillægsspørgsmål til de oprindelige spørgsmål.

Spørgsmål nr. 3 af Cécile Kashetu Kyenge om flygtningelejre i Afrika

Spørgsmål nr. 5 af Pedro Silva Pereira om den økonomiske partnerskabsaftale med Samarbejdsorganisationen for Det Sydlige Afrika (SADC)

Spørgsmål nr. 15 af David Martin overtaget af Maria Arena om den politiske dialog med Burundi

Spørgsmål nr. 16 af Spès-Caritas Njebarikanuye (Burundi) overtaget af Agathon Rwasa om det fremtidige AVS-EU-samarbejde

Spørgsmål nr. 17 af Marlene Mizzi om den tropiske orkan i Fiji

Spørgsmål nr. 22 af Michèle Rivasi om Europas finansiering af sundhedsinfrastruktur efter udbruddet af ebola-epidemien

Stilleren af spørgsmål nr. 2 havde ingen tillægsspørgsmål.

Stillerne af spørgsmål nr. 1, 4, 6, 8, 9, 10, 11, 12, 13,14, 18, 19, 20 og 21 var ikke til stede.

7. Kommissionens opfølgning af de beslutninger, som blev vedtaget under Den Blandede Parlamentariske Forsamlings 30 samling

Et dokument, som beskrev Kommissionens opfølgning af de beslutninger, som blev vedtaget under Den Blandede Parlamentariske Forsamlings 30. samling i december 2015 i Bruxelles fandtes blandt mødedokumenterne.

8. Forebyggelse af og kontrol med epidemier

Debat uden beslutning.

Dr. Quazi Monirul Islam, WHO’s repræsentant i Namibia, redegjorde for den seneste udvikling og de seneste fremskridt i bekæmpelsen af fire vigtige smitsomme sygdomme, som hovedsageligt ramte udviklingslandene nemlig ebola, gul feber, zika og malaria.

Indlæg: Joachim Zeller, Cécile Kashetu Kyenge, Lucie Milebou Aubusson (Gabon), Arne Gericke, Pavel Telička, Tesfaye Daba Wakjira (Etiopien), Michèle Rivasi, Ibrahim Rassin Bundu (Sierra Leone), Gatoloaifaana Amataga Gidlow (Samoa), Piernicola Pedicini, Adjedoue Weidou (Tchad), Francesc Gambus, Amos Fish Mahlalela (Sydafrika), Maria Noichl, Purmanund Jhugroo (Mauritius) og Domenico Rosa (Kommissionen).

Medlemmerne understregede, at retten til sundhed var en grundlæggende ret, som skulle garanteres og som helt klart hang sammen med ordentlige leveforhold. Sundhedsproblemer skulle behandles grudigt på verdensplan, navnlig i betragtning af, at virusser kunne spredes over kontinenter i løbet af nogle få timer. Der var en klar sammenhæng mellem sundhed og velstand og udviklingssamarbejdet skulle bidrage til at skabe forudsætningerne for et bedre sundhedsvæsen i udviklingslandene. Man understregede ligeledes behovet for sammenhæng mellem de forskelige politikker og bedre samordning mellem ministerier, da bedre samfundsøkonomiske forhold (navnlig med hensyn til vand, sanitet, ernæring og boligforhold) helt klart medførte bedre sundhedsforhold. Problemet med den stigende resistens over for antibiotika blev også rejst.

Dr Quazi Monirul Islam afsluttede debatten.

9. Beretning fra den økonomiske og sociale partnere

Redegørelse fra Yves Somville, formand for AVS-Opfølgningsudvalget i Det Europæiske Økonomiske og Sociale Udvalg

Yves Somville, formand for AVS-Opfølgningsudvalget i Det Europæiske Økonomiske og Sociale Udvalg, fremlagde udvalgets aktivitetsrapport med særlig vægt på de igangværende overvejelser om tiden efter Cotonou-aftalen.

Indlæg: Domenico Rosa (Kommissionen) og Michael Gahler.

(Mødet hævet kl. 18.40)